techiaith/cofnodycynulliad_en-cy huggingface dataset:
English: Diolch, Dirprwy Lywydd. I was perhaps naively looking forward to a mature debate this afternoon. Sadly, that's not been forthcoming. The Member for Monmouth was conspicuous in his silence this morning in Finance Committee when we heard evidence from experts on the proposed tourism levy. It's a pity that evidence is not something that he wants to include in his contributions in this Chamber. Just to make it clear that the introduction of a tourist tax in Wales is not Plaid Cymru policy. It is not Plaid Cymru policy. We, however, welcome - .
Welsh: Diolch, Dirprwy Lywydd. Roeddwn yn naïf efallai yn edrych ymlaen at drafodaeth aeddfed y prynhawn yma. Yn anffodus, nid yw hynny wedi digwydd. Roedd distawrwydd yr Aelod dros Fynwy yn siarad cyfrolau yn y Pwyllgor Cyllid y bore yma pan glywsom dystiolaeth gan arbenigwyr ar yr ardoll dwristiaeth arfaethedig. Mae'n drueni nad yw tystiolaeth yn rhywbeth y mae am ei chynnwys yn ei gyfraniadau yn y Siambr hon. Hoffwn egluro nad yw cyflwyno treth dwristiaeth yng Nghymru yn bolisi Plaid Cymru. Nid yw'n bolisi Plaid Cymru. Fodd bynnag, rydym yn croesawu - .
English: I've just started, so I'll make progress, but I'm happy to give way later on. [Interruption.] It is not Plaid Cymru policy. However, we welcome very much the Welsh Government's approach in introducing four ideas for further research and further testing, because the contradiction in the contribution from the Member for Monmouth was that we didn't have any evidence in order to make a firm decision. The whole point of the process that has been announced in the budget is that we gather the evidence to make a firm decision. I'm happy to give way to the leader of the opposition, if he would like to - .
Welsh: Rwyf newydd ddechrau, felly rwyf am fwrw ymlaen, ond rwy'n hapus i ildio yn nes ymlaen. [Torri ar draws.] Nid yw'n bolisi Plaid Cymru. Fodd bynnag, rydym yn croesawu dull Llywodraeth Cymru o gyflwyno pedwar syniad ar gyfer ymchwil pellach a phrofi pellach, oherwydd yr hyn a oedd yn gwrth-ddweud ei hun yng nghyfraniad yr Aelod dros Fynwy oedd na chawsom unrhyw dystiolaeth er mwyn gwneud penderfyniad pendant. Holl bwynt y broses a gyhoeddwyd yn y gyllideb yw ein bod yn casglu'r dystiolaeth i wneud penderfyniad pendant. Rwy'n hapus i ildio i arweinydd yr wrthblaid, os hoffai - .
English: Thank you very much for taking the intervention. The contradiction in your opening remarks is amply amplified by, obviously, Adam Price, as remarks in the budget statement that came, where he did say that there was merit in looking into a tourist tax and delivering a tourist tax here in Wales. So, he was speaking in his capacity as the Plaid Cymru spokesperson, surely that is what he's speaking on: Plaid policy.
Welsh: Diolch yn fawr am dderbyn yr ymyriad. Mae'r gwrth-ddweud yn eich sylwadau agoriadol wedi ei amlygu'n helaeth, wrth gwrs, gan Adam Price, fel sylwadau a ddaeth yn natganiad y gyllideb, pan ddywedodd fod yna rinwedd mewn edrych ar dreth dwristiaeth a chyflwyno treth dwristiaeth yma yng Nghymru. Felly, roedd yn siarad yn rhinwedd ei swydd fel llefarydd Plaid Cymru, does bosibl nad dyna y mae'n siarad amdano: polisi Plaid Cymru.
English: No, no. He spoke in English because it was my intervention.
Welsh: Na, na. Siaradodd yn Saesneg gan mai fy ymyriad i ydoedd.
English: I'd like to listen to the mover of the amendment, please. Thank you.
Welsh: Hoffwn wrando ar gynigydd y gwelliant, os gwelwch yn dda. Diolch.
English: [Continues.] - in order to achieve it. Thank you, Dirprwy Lywydd. If we're going to meet the target to reach zero waste by 2050 - coming onto Plaid Cymru's amendment - we will need radical changes to our behaviour, to the goods we consume, and their packaging. And of the four taxes that the Welsh Government's proposing to undertake further inspection into, it is the tax on disposable plastics that is Plaid Cymru policy and that featured in our manifesto for the 2016 elections. Wales was pioneering in introducing the plastic bag charge in 2011, and we saw a reduction in the use of plastic bags by 71 per cent as a result. A tax on disposable plastics is the next step forward to disincentivise the use of other non-recyclable plastics, like takeaway boxes and coffee cups, and to encourage businesses to find recyclable alternatives. In conjunction and in conclusion - . In conjunction with other schemes like can and glass return-deposit schemes, Wales can continue to lead the world in meeting our recycling targets and reducing the waste that we send to landfill or incineration. We now have the powers to shape our own distinct tax system. As we do so, we have the opportunity to take a flexible, innovative approach to taxation that balances the need to raise funds for the public purse with an understanding of the power that taxes can have to change behaviour, and I look forward to all parties contributing to the historic opportunity the country has to shape its own fiscal policies in the years ahead.
Welsh: - [Parhau.] - er mwyn ei gyflawni. Diolch, Dirprwy Lywydd. Os ydym yn mynd i gyrraedd y targed i sicrhau dyfodol diwastraff erbyn 2050 - gan ddod at welliant Plaid Cymru - byddwn angen newidiadau radical i'n hymddygiad, i'r nwyddau a ddefnyddiwn, a'u deunydd pacio. Ac o'r pedair treth y mae Llywodraeth Cymru yn cynnig cyflawni gwaith archwilio pellach arnynt, polisi Plaid Cymru yw'r dreth ar blastigau tafladwy, a chafodd sylw yn ein maniffesto ar gyfer etholiadau 2016. Roedd Cymru'n arloesi wrth gyflwyno'r tâl am fagiau plastig yn 2011, a gwelsom ostyngiad o 71 y cant yn y defnydd o fagiau plastig o ganlyniad i hynny. Treth ar blastig tafladwy yw'r cam nesaf ymlaen i anghymell y defnydd o blastigau eraill na ellir eu hailgylchu, fel blychau prydau parod a chwpanau coffi, ac i annog busnesau i ddod o hyd i ddewisiadau eraill y gellir eu hailgylchu. Yn ogystal â hynny, ac i gloi - . Ar y cyd â chynlluniau eraill fel cynlluniau dychwelyd blaendal ar ganiau a gwydr, gall Cymru barhau i arwain y byd o ran cyrraedd ein targedau ailgylchu a lleihau'r gwastraff sy'n cael ei anfon i safleoedd tirlenwi neu i'w losgi. Erbyn hyn mae gennym bwerau i lunio ein system dreth neilltuol ein hunain. Wrth i ni wneud hynny, mae gennym gyfle i fabwysiadu ymagwedd hyblyg ac arloesol tuag at drethiant sy'n cydbwyso'r angen i godi arian ar gyfer y pwrs cyhoeddus gyda dealltwriaeth o'r pŵer a allai fod gan drethi i newid ymddygiad, ac edrychaf ymlaen at weld pob plaid yn cyfrannu at y cyfle hanesyddol sydd gan y wlad i lunio ei pholisïau cyllidol ei hun yn y blynyddoedd i ddod.
English: I did think that the premise of today's debate - . It seems to me, the Tories don't actually want a debate at all; they've called for a debate, but what they don't want is a debate. And, I would've thought - perhaps naively - that politicians, regardless of colour, would be eager to have a national conversation about the fundamental issues of how we raise and how we spend taxes. The fact that this is new territory for us as a country, after nearly 800 years, and as an institution, should mean being open to innovative, ambitious and, yes, controversial ideas. And the tourism levy falls squarely within those criteria. It's also worth repeating that nothing has yet been decided. Rather, this is a debate about whether or not we should debate those issues. The tourism tax - and I will remind the Tories again - is but one of four shortlisted proposals that were whittled down from hundreds of suggestions submitted by various quarters of Welsh society. So, that's where the ideas have come from. They've come from Welsh society -
Welsh: Roeddwn yn credu mai sail y ddadl heddiw oedd - . Mae'n ymddangos i mi nad yw'r Torïaid eisiau cael dadl o gwbl mewn gwirionedd; maent wedi galw am ddadl, ond yr hyn nad ydynt ei eisiau yw dadl. A buaswn wedi meddwl - yn naïf efallai - y buasai gwleidyddion, waeth beth y bo'u lliw, yn awyddus i gael sgwrs genedlaethol am faterion sylfaenol yn ymwneud â sut rydym yn codi ac yn gwario trethi. Dylai'r ffaith bod hwn yn dir newydd i ni fel gwlad, ar ôl bron i 800 mlynedd, ac fel sefydliad, olygu ein bod yn agored i syniadau arloesol, uchelgeisiol ac, ie, dadleuol. Ac mae'r ardoll dwristiaeth yn perthyn i'r meini prawf hynny yn bendant. Mae hefyd yn werth ailadrodd nad oes dim wedi'i benderfynu eto. Yn hytrach, dadl yw hon ynglŷn ag a ddylem drafod y materion hynny. Nid yw'r dreth dwristiaeth - ac rwy'n atgoffa'r Torïaid eto - ond yn un o bedwar cynnig ar y rhestr fer a ddewiswyd o blith cannoedd o awgrymiadau a gyflwynwyd gan wahanol rannau o gymdeithas Cymru. Felly, o'r fan honno y daeth y syniadau. Maent wedi dod o gymdeithas Cymru -
English: Not now. I've only just started. You had your say earlier on. And all four - a levy to fund social care, a packaging tax, a tax on vacant land and the tourism levy - do have huge potential for good, and they have pitfalls as well. That's why this process is so compelling. Welsh Government has said it will test all four proposals before submitting one of them to the UK Government early next year. That, to me, seems entirely sensible. But, what makes no sense whatsoever is to say 'no' now; to close down the debate before it has even started, and that's exactly what the Conservatives are trying to do. Did you want an intervention?
Welsh: Nid yn awr. Nid wyf ond newydd ddechrau. Cawsoch ddweud eich dweud yn gynharach. Ac mae gan y pedwar syniad - ardoll i gyllido gofal cymdeithasol, treth ar ddeunydd pacio, treth tir gwag a'r ardoll dwristiaeth - botensial enfawr i wneud daioni, ac mae peryglon ynghlwm wrthynt hefyd. Dyna pam y mae'r broses hon mor gymhellol. Mae Llywodraeth Cymru wedi dweud y bydd yn profi pob un o'r pedwar cynnig cyn cyflwyno un ohonynt i Lywodraeth y DU yn gynnar y flwyddyn nesaf. Mae hynny, i mi, i'w weld yn gwbl synhwyrol. Ond yr hyn nad yw'n gwneud unrhyw synnwyr o gwbl yw dweud 'na' yn awr; cau'r caead ar y ddadl cyn iddi ddechrau hyd yn oed, a dyna'n union y mae'r Ceidwadwyr yn ceisio ei wneud. A oeddech eisiau ymyrryd?
English: I'm grateful for you taking the intervention. Can I just ask: how many tourism businesses in your own constituency have you discussed this with? Because, at the end of the day, your economy will suffer a great deal as a result of a tourism tax, and I cannot understand why you think it's a positive thing that we're even discussing the possibility of a tax on tourism here in Wales, when there's no such discussion -
Welsh: Rwy'n ddiolchgar i chi am dderbyn yr ymyriad. A gaf fi ofyn: sawl busnes twristiaeth yn eich etholaeth rydych wedi trafod hyn â hwy? Oherwydd, yn y pen draw, bydd eich economi'n dioddef llawer iawn o ganlyniad i dreth dwristiaeth, ac ni allaf ddeall pam eich bod yn meddwl ei fod yn beth cadarnhaol ein bod hyd yn oed yn trafod y posibilrwydd o dreth ar dwristiaeth yma yng Nghymru, pan nad oes unrhyw drafodaeth o'r fath -
English: I don't want a speech; this is supposed to be an intervention.
Welsh: Nid wyf eisiau araith; ymyriad yw hwn i fod.
English: [Continues.] - going on over the border in England, and we would face a lot of disadvantage as a result.
Welsh: [Yn parhau.] - yn digwydd dros y ffin yn Lloegr, a buasem yn wynebu llawer o anfantais o ganlyniad.
English: Just to ask you: who was in Government in 1986?
Welsh: Os caf ofyn i chi: pwy oedd yn Llywodraeth yn 1986?
English: Yes I am, thanks, Deputy Presiding Officer. Our tourist industry must not be encumbered by a tourism tax, let alone an ever-increasing tax within a high-tax UK and Welsh environment. So, I hope that the considerations that I have put forward today, independently of the modelling of any Welsh Government economist, show that the Welsh tourism industry does not need the tax, does not want the tax, and deserves much better.
Welsh: Ydw, diolch, Dirprwy Lywydd. Ni ddylid llyffetheirio ein diwydiant twristiaeth gan dreth dwristiaeth, heb sôn am dreth sy'n cynyddu'n barhaus o fewn amgylchedd treth uchel y DU a Chymru. Felly, rwy'n gobeithio bod yr ystyriaethau a gyflwynais heddiw, yn annibynnol ar fodelau unrhyw economegydd Llywodraeth Cymru, yn dangos nad yw diwydiant twristiaeth Cymru angen y dreth, nid yw eisiau'r dreth, ac mae'n haeddu llawer gwell.
English: I call the Cabinet Secretary for Finance and Local Government, Mark Drakeford.
Welsh: Galwaf ar Ysgrifennydd y Cabinet dros Gyllid a Llywodraeth Leol, Mark Drakeford.
English: I'm grateful to you for taking the intervention. I'm wondering, in deciding on choosing the four, which included the tourism tax, for your list, how much evidence you've taken from those parts of the world that have decided not to proceed with a tourism tax.
Welsh: Rwy'n ddiolchgar i chi am dderbyn yr ymyriad. Rwy'n meddwl, wrth benderfynu ar ddewis y pedwar, a oedd yn cynnwys y dreth dwristiaeth, ar gyfer eich rhestr, faint o dystiolaeth a gawsoch o'r rhannau hynny o'r byd sydd wedi penderfynu peidio â bwrw ymlaen â threth dwristiaeth.
English: No - he is not taking interventions.
Welsh: Na - nid yw'n cymryd ymyriadau.
English: The whole basis of your economic policy throughout the 1980s was that Wales would have to earn its place in the world by being the cheapest place that you could possibly employ somebody, and they want our tourist industry to be the same. At least when Mr Hamilton gets up he treats us to his normal, weekly dystopian view of Wales as the new Singapore, somewhere where we'll all be able to enjoy money fructifying in our pockets as we make our way to the workhouse. Now, the purpose of the debate, Dirprwy Lywydd, and the purpose of the Welsh Government's position is simply this: that we think that a tourism tax is an idea worth exploring. We agree with Plaid Cymru that a plastics tax is an idea worth exploring too. We will want to do that in a way that is sober and sensible, that we will explore some of the proper questions that people have raised this afternoon, and that we'll do that by talking to stakeholders - we'll give them an opportunity to contribute to our thinking and we'll consider the evidence in proper detail. And when we've done that, and when we've done that with all the other possibilities that are in our prospectus, I will come back to the Assembly in the new year and let you know which of the four ideas we think is most likely to be able to test the new machinery that we have available to us. We want to do it in a way that is open, that is engaged, that creates a different climate about tax policy here in Wales. I look forward to keeping the Assembly and the Finance Committee properly informed of our progress in doing business in that way.
Welsh: Holl sail eich polisi economaidd drwy gydol y 1980au oedd y buasai'n rhaid i Gymru ennill ei lle yn y byd drwy fod y lle rhataf y gallech gyflogi rhywun, ac maent am i'n diwydiant twristiaeth fod yr un fath. O leiaf pan fydd Mr Hamilton yn codi mae'n rhannu â ni ei farn ddystopaidd wythnosol arferol ynglŷn â Chymru fel y Singapôr newydd, rhywle lle y byddwn i gyd yn medru mwynhau arian yn ffrwytho yn ein pocedi wrth i ni anelu tua'r tloty. Nawr, pwrpas y ddadl, Dirprwy Lywydd, a phwrpas safbwynt Llywodraeth Cymru yn syml yw hyn: credwn fod treth dwristiaeth yn syniad sy'n werth ei archwilio. Rydym yn cytuno â Phlaid Cymru fod treth ar blastigau'n syniad gwerth ei archwilio hefyd. Byddwn yn awyddus i wneud hynny mewn ffordd sy'n bwyllog a synhwyrol a byddwn yn archwilio rhai o'r cwestiynau priodol y mae pobl wedi eu gofyn y prynhawn yma, a gwnawn hynny drwy siarad â rhanddeiliaid - rhown gyfle iddynt gyfrannu at ein ffordd o feddwl a byddwn yn ystyried y dystiolaeth mewn manylder priodol. A phan fyddwn wedi gwneud hynny, a phan fyddwn wedi gwneud hynny gyda'r holl bosibiliadau eraill sydd yn ein prosbectws, dof yn ôl at y Cynulliad yn y flwyddyn newydd a rhoi gwybod i chi pa un o'r pedwar syniad y credwn y bydd yn fwyaf tebygol o allu profi'r peirianwaith newydd sydd gennym ar gael i ni. Rydym am wneud hynny mewn modd sy'n agored, yn gynhwysol, yn creu hinsawdd wahanol ar gyfer polisi treth yma yng Nghymru. Rwy'n edrych ymlaen at roi'r holl wybodaeth ddiweddaraf i'r Cynulliad a'r Pwyllgor Cyllid am ein cynnydd wrth i ni gyflawni gwaith yn y ffordd honno.
English: Thank you very much, and I call on Russell George to reply to the debate.
Welsh: Diolch yn fawr iawn, a galwaf ar Russell George i ymateb i'r ddadl.
English: Thank you, Deputy Presiding Officer. I'd like to thank those Members who took part in this debate this afternoon. In opening, my colleague Nick Ramsay comprehensively outlined why this ill-conceived proposal would be inappropriate for Wales, and, of course, the tourism industry would be significantly affected, as we've heard in contributions today from Members on this side of the Chamber. Now, as he and other colleagues - Angela Burns, Mohammad Asghar and Suzy Davies - have rightly said during the course of this debate, the introduction of a tourism tax would compromise the progress that has been made to boost Wales's visitor economy and it will undermine business investment and employment opportunities in the tourism sector and put Wales at a disadvantage to other locations within the UK. There's no doubt about that. I have to say, Caroline Jones made a very fair contribution, pointing out, of course, that this tax was not in the Labour Party's manifesto ahead of last year's elections. Now, we can all agree on one thing this afternoon here: we can agree that the tourism sector does make a huge contribution to the Welsh economy. Figures from the Great Britain tourism survey demonstrate the great work that's being undertook by the tourism sector in Wales with both visitor numbers and visitor spend showing significant improvement - something that we need to build upon and not jeopardise. Now I come to Joyce Watson's contribution. Of course, Joyce Watson says, 'Nothing has been decided yet.'
Welsh: Diolch, Dirprwy Lywydd. Hoffwn ddiolch i'r Aelodau a gymerodd ran yn y ddadl y prynhawn yma. Wrth agor, amlinellodd fy nghyd-Aelod, Nick Ramsay, yn gynhwysfawr pam y buasai'r cynnig annoeth hwn yn amhriodol ar gyfer Cymru, ac wrth gwrs, buasai'r diwydiant twristiaeth yn cael ei effeithio'n sylweddol, fel y clywsom mewn cyfraniadau heddiw gan Aelodau ar yr ochr hon i'r Siambr. Nawr, fel y dywedodd ef a chyd-Aelodau eraill - Angela Burns, Mohammad Asghar a Suzy Davies - yn gywir yn ystod y ddadl hon, buasai cyflwyno treth dwristiaeth yn peryglu'r cynnydd a wnaed ar hybu economi ymwelwyr Cymru a bydd yn tanseilio buddsoddiadau busnes a chyfleoedd cyflogaeth yn y sector twristiaeth ac yn gosod Cymru dan anfantais o gymharu â lleoliadau eraill yn y DU. Nid oes amheuaeth am hynny. Rhaid i mi ddweud, gwnaeth Caroline Jones gyfraniad teg iawn a dynnai sylw wrth gwrs at y ffaith nad oedd y dreth hon ym maniffesto'r Blaid Lafur cyn etholiadau llynedd. Nawr, gallwn i gyd gytuno ar un peth y prynhawn yma: gallwn gytuno bod y sector twristiaeth yn gwneud cyfraniad enfawr i economi Cymru. Mae ffigurau o arolwg twristiaeth Prydain Fawr yn dangos y gwaith ardderchog sy'n cael ei wneud gan y sector twristiaeth yng Nghymru gyda niferoedd ymwelwyr a gwariant ymwelwyr yn dangos gwelliant sylweddol - rhywbeth y mae angen i ni adeiladu arno ac nid ei beryglu. Nawr rwy'n dod at gyfraniad Joyce Watson. Wrth gwrs, mae Joyce Watson yn dweud, 'Nid oes dim wedi cael ei benderfynu eto.'
English: Well, that is true. [Laughter.]
Welsh: Wel, mae hynny'n wir. [Chwerthin.]
English: Well let's have a look - . [Laughter.] Let's have a look at what the First Minister says. So, the First Minister, talking about tourism tax said - . This is what the First Minister said, on 10 October: We think that's a way of sharing the burden. We think that's a good way of ensuring more money is available for tourism.' And responding to Darren Millar, he says: I would have thought he would welcome anything that would ensure that visitors pay a little more to contribute to the local economy.' Well, it looks like to me that the First Minister's pretty wedded in his views. Joyce Watson also says we need a debate about this. Well, that's what we're doing this afternoon, Joyce Watson. Because what Joyce Watson needs to do is she needs to have a debate with her constituents across her region in mid and west Wales. As Neil Hamilton points out, many of those businesses in mid and west Wales depend on the tourism industry and the tourism trade. So, perhaps Joyce Watson can let me know how she gets on after she's debated this issue with constituents in her own region. [Interruption.] No, no, no.
Welsh: Wel gadewch i ni edrych - . [Chwerthin.] Gadewch i ni edrych ar yr hyn y mae'r Prif Weinidog yn ei ddweud. Felly, dywedodd y Prif Weinidog, wrth siarad am dreth dwristiaeth - . Dyma a ddywedodd y Prif Weinidog ar 10 Hydref: 'Credwn fod honno'n ffordd o rannu'r baich. Credwn fod honno'n ffordd dda o sicrhau bod mwy o arian ar gael ar gyfer twristiaeth.' Ac wrth ymateb i Darren Millar, mae'n dweud 'byddwn wedi meddwl y byddai'n croesawu unrhyw beth a fyddai'n sicrhau bod ymwelwyr yn talu ychydig mwy i gyfrannu at yr economi leol.' Wel, mae'n edrych yn debyg fod y Prif Weinidog yn eithaf caeth i'w farn. Dywedodd Joyce Watson hefyd fod angen dadl ynglŷn â hyn. Wel, dyna rydym yn ei wneud y prynhawn yma, Joyce Watson. Oherwydd yr hyn sydd angen i Joyce Watson ei wneud yw cael trafodaeth gyda'i hetholwyr ledled ei ranbarth yng nghanolbarth a gorllewin Cymru. Fel y mae Neil Hamilton yn nodi, mae llawer o'r busnesau yng nghanolbarth a gorllewin Cymru yn dibynnu ar y diwydiant twristiaeth a'r fasnach dwristiaeth. Felly efallai y gall Joyce Watson adael i mi wybod sut hwyl y mae'n ei gael ar ôl iddi drafod y mater gydag etholwyr yn ei rhanbarth ei hun. [Torri ar draws.] Na, na, na.
English: No, he's not taking an intervention.
Welsh: Na, nid yw'n cymryd ymyriad.
English: If she wants to - go on, then. Hurry up.
Welsh: Os yw hi eisiau - ewch amdani, felly. Brysiwch.
English: That's very generous of you, thank you very much. The point is I will have a debate with people. What you're actually doing is closing the debate down. Can't you see that?
Welsh: Rydych yn hael iawn, diolch yn fawr iawn. Y pwynt yw y byddaf yn cael trafodaeth gyda phobl. Yr hyn rydych chi'n ei wneud mewn gwirionedd yw cau'r caead ar y drafodaeth. Oni allwch weld hynny?
English: I'm grateful to the Chair of the committee upon which I sit. I've written to him and pointed out that you've misrepresented me on a whole series of occasions. You've just read out the quote - what did it say? Explore: exactly what the Cabinet Secretary said, so stop making things up by saying that we support it. We're saying we have open minds. Let's look at the merits and demerits of every idea. The answer is in what I said, not what you said I said.
Welsh: Rwy'n ddiolchgar i Gadeirydd y pwyllgor rwy'n aelod ohono. Rwyf wedi ysgrifennu ato ac wedi nodi eich bod wedi camliwio'r hyn a ddywedais ar gyfres gyfan o achlysuron. Rydych newydd ddarllen y dyfyniad - beth oedd yn ei ddweud? Archwiliwch: yr un peth yn union ag y dywedodd Ysgrifennydd y Cabinet, felly rhowch y gorau i ddychmygu pethau drwy ddweud ein bod yn ei gefnogi. Rydym yn dweud bod gennym feddyliau agored. Gadewch i ni edrych ar fanteision ac anfanteision pob syniad. Mae'r ateb yn yr hyn a ddywedais, nid yr hyn y dywedwch chi fy mod wedi ei ddweud.